ພວກທາລີບານໃນປາກິສຖານ ເລີ້ມຖອນ ອອກຈາກເມືອງບູເນີ
ຂ່າວສຳຄັນອື່ນໆ: ເຈົ້າໜ້າທີ່ອິນເດັຽ ເດີນທາງໄປ ສຣີລັງກາ ເພື່ອຮຽກຮ້ອງ ໃຫ້ຢຸດເຊົາ ການສູ້ຣົບ; ເກົາຫລີເໜືອ ຈະດຳເນີນຄະດີ ນັກຂ່າວອະເມຣິກັນ; ເກົ
ພວກຫົວຮຸນແຮງ ທາລີບານ ໃນປາກິສຖານເລີ້ມຖອນໂຕອອກໄປ ຈາກເມືອງໆນຶ່ງ ໃນເຂດ ພາກຕາ ເວັນຕົກ ສຽງເໜືອ ທີ່ພວກເຂົາ ໄດ້ແຊກຊຶມ ເຂົ້າໄປໃນຕົ້ນ ອາທິດນີ້ ທ່ານ SYED MOHAMMED JAVED ຫົວໜ້າ ເຈົ້າໜ້າທີ່ ປົກຄອງຂອງຣັຖບານ ຢູ່ໃນເຂດ ດັ່ງກ່າວ ເວົ້າວ່າ ພວກນັກຣົບ ທາລີບານ ເລີ້ມຖອນ ກຳລັງອອກໄປ ຈາກເມືອງ BUNER ແລ້ວ ແລະກັບຄືນ ໄປຍັງ ເຂດທີ່ໝັ້ນ ຂອງພວກເຂົາໃກ້ໆຮ່ອມພູ SWAT ເຈົ້າໜ້າທີ່ ທ້ອງຖິ່ນ ຄົນນຶ່ງ ກ່າວວ່າ ພວກທາລີບານ ທີ່ຢູ່ໃນເມືອງ BUNER ສາມາດ ຢູ່ໃນເມືອງ ດັ່ງກ່າວນີ້ ໄດ້ຕໍ່ໄປ ຕາບໃດ ທີ່ພວກເຂົາບໍ່ທຳການ ລາຕເວນ ຕາມຖນົນ ຫົນທາງ ປາກິສຖານ ໄດ້ສົ່ງ ກຳລັງພິເສດ ຈຳນວນຫລາຍຮ້ອຍຄົນ ໄປຍັງ ເຂດດັ່ງກ່າວ ຫລັງຈາກ ພວກຫົວຮຸນແຮງ ທາລີບານເລີ້ມຕັ້ງດ່ານກວດ ທີ່ເມືອງ BUNER ຫ່່າງຈາກ ນະຄອນຫລວງ ອິສລາມາບັດ ບໍ່ຮອດ100 ຫລັກ ກິໂລແມັດ ມີລາຍງານວ່າ ພວກຫົວຮຸນແຮງ ທາລີບານ ຍັງໄດ້ສົ່ງ ກຳລັງເຂົ້າໄປ ໃນເຂດເມືອງ SHANGLA ທີ່ຕັ້ງຢູ່ ໃກ້ຄຽງ ສະຫະຣັດ ໄດ້ສະແດງຄວາມວິຕົກ ກັງວົນ ເປັນທີ່ສຸດ ກ່ຽວກັບ ຄວາມກ້າວໜ້າ ທາງທະຫານ ແລະການເມືອງຂອງພວກ ທາລີບານ ເຈົ້າໜ້າທີ່ອະວຸໂສຂອງອິນເດັຽ 2 ຄົນ ໄດ້ເດີນທາງ ໄປຍັງ ສຣີລັງກາໃນວັນສຸກ ມື້ນີ້ ເພື່ອ ພົບປະ ກັບ ປະທາ ນາທິບໍດີ ສຣີລັງກາ ທ່ານ MAHINDARAJAPAKSA ແລະຮຽກຮ້ອງ ໃຫ້ສຣີລັງກາ ຢຸດເຊົາ ການປະຕິບັດງານ ບຸກໂຈມຕີທາງທະຫານ ຕໍ່ພວກກະບົດ ເສືອທະມິລ ອິນເດັຽ ໄດ້ສົ່ງ ທີ່ປຶກສາ ທາງດ້ານຄວາມໝັ້ນຄົງ ແຫ່ງຊາດ ແລະ ຣັຖມຸນຕຣີ ການຕ່າງປະເທດ ໄປຍັງ ສຣີລັງກາເພື່ອສະແດງ ຄວາມວິຕົກ ກັງວົນ ຂອງອິນເດັຽ ຕໍ່ພົລເຮືອນ ທີ່ຍັງຕົກຄ້າງຢູ່ໃນເຂດ ທີ່ຍັງມີ ການສູ້ຣົບກັນ ພວກນັກ ການເມືອງ ອິນເດັຽ ໄດ້ຮັບຄວາມກົດດັນ ຈາກຊາວ ທະມິລ ຊຶ່ງເປັນຊົນ ກຸ່ມນ້ອຍ ແຕ່ເປັນກຸ່ມ ທີ່ມີຄວາມສຳຄັນ ໃນການ ລົງຄະແນນສຽງ ການເລືອກຕັ້ງ ສະພາແຫ່ງຊາດ ຂອງອິນເດັຽທີ່ກຳລັງ ດຳເນີນຢູ່ ໃນເວລານີ້ ລາຍງານ ຂອງອົງການ ສະຫະປະຊາຊາດ ທີ່ນຳອອກເຜີຍແຜ່ ໃນວັນສຸກ ມື້ນີ້ ແຈ້ງວ່າ ມີພົລເຮືອນ ເກືອບ 6 ພັນ 500 ຄົນໄດ້ເສັຽຊີວິດ ໃນບັນຫາ ຂັດແຍ້ງ ດັ່ງກ່າວ ໃນໄລຍະ 3 ເດືອນ ຜ່ານມາ ຂະນະທີ່ ອີກ14 ພັນຄົນ ໄດ້ຮັບ ບາດເຈັບ ກຳລັງ ມີຄວາມວິຕົກ ກັງວົນ ເພີ້ມຂຶ້ນ ກ່ຽວກັບການບາດເຈັບ ລົ້ມຕາຍ ຂອງພົລເຮືອນ ຂະນະທີ່ ກອງທັບ ສຣີລັງກາ ເປີດສາກ ບຸກໂຈມຕີຂັ້ນສຸດທ້າຍ ເຂົ້າໄປ ໃນເຂດ ສມໍຣະພູມ ທີ່ມີຂນາດ ນ້ອຍລົງນັບມື້ : ເກົາ ຫລີເໜືອ ກ່າວວ່າ ນັກຂ່າວ ອະເມຣິກັນ 2ຄົນ ທີ່ຖືກຈັບໃ ເດືອນແລ້ວ ໃກ້ໆ ຊາຍແດນ ຈີນນັ້ນ ຈະຖືກ ນຳໂຕຂຶ້ນສານ ໃນຂໍ້ຫາທີ່ບໍ່ໄດ້ ມີການ ຣະບຸ ໃຫ້ຊາບ ອົງການຂ່າວ ສູນກາງ ຂອງທາງການ ເກົາຫລີເໜືອລາຍງານວ່າ ນາງ EUNA LEE ແລະນາງ LAURA LING ຈະຖືກ ນຳໂຕຂຶ້ນສານ ບົນພື້ນຖານຂອງ ອາຊຍາກັມ ທີ່ໄດ້ຮັບການ ຢືນຢັນວ່າ ພວກເຂົາເຈົ້າ ໄດ້ກະທຳ ກ່ອນໜ້ານີ້ພຽງຢາງ ກ່າວວ່າ ນັກຂ່າວ ທັງສອງ ໄດ້ຖືກສືບສວນ ໃນການເຂົ້າໄປ ໃນເຂດແດນເກົາຫລີເໜືອ ແບບຜິດກົດໝາຍ ແລະໄດ້ ດຳເນີນການ ທີ່ເປັນປໍຣະປັກ ນາງ LEEແລະນາງ LING ກຳລັງ ລາຍງານຂ່າວ ກ່ຽວກັບ ອົພຍົບ ເກົາຫລີເໜືອ ຢູ່ໃນຈີນໃຫ້ໂທຣະພາບ CURRENT ຊຶ່ງເປັນ ສື່ມວນຊົນ ຂອງສະຫະຣັດ ເວລາ ບຸກຄົນທັງສອງຖືກຈັບ ໃນວັນທີ 17 ມີນາ ຜ່ານມານີ້ ພວກນັກ ສັງເກດການ ທາງດ້ານ ການເມືອງກ່າວວ່າ ເກົາຫລີເໜືອ ໄດ້ສວຍໃຊ້ ແມ່ຍິງທັງສອງ ເພື່ອເປັນ ເຄື່ອງຕໍ່ຮອງ ໃນການເຈຣະຈາ ກັບ ສະຫະຣັດ ໃນອະນາຄົດ ກ່ຽວກັບ ໂຄງການ ນິວເຄລັຽ ຂອງຕົນ ວໍຊິງຕັນບໍ່ມີ ຄວາມສັມພັນ ທາງດ້ານ ການທູດ ກັບ ເກົາຫລີເໜືອ ແລະກຳລັງ ດຳເນີນງານຜ່ານທາງ ສະຖານທູດ ສວິສ ໃນພຽງຢາງ ເພື່ອເຈຣະຈາ ໃຫ້ມີ ການປ່ອຍ ນັກຂ່າວ ທັງສອງ ເກົາຫລີເໜືອ ກ່າວຕໍ່ ຣັຖມຸນຕຣີ ການຕ່າງປະເທດຣັດເຊັຽ ທ່ານ SERGEI LAVROV ທີ່ເດີນທາງ ໄປຢ້ຽມຢາມ ເກົາຫຼີເໜືອ ນັ້ນວ່າຕົນບໍ່ມີຫຍັງ ທີ່ຈະສວຍໃຊ້ ຕໍ່ໄປອີກ ກ່ຽວກັບ ການເຈຣະຈາ ຂອງນາໆຊາດ ເພື່ອປົດອາວຸດ ນິວເຄລັຽ ອີງຕາມ ຖແລງຂ່າວ ຂອງກະຊວງ ການຕ່າງ ປະເທດ ທີ່ພິມ ເຜີຍແຜ່ໂດຍ ສື່ມວນຊົນ ຂອງ ທາງການ ເກົາຫລີເໜືອນັ້ນ ທ່ານ LAVROV ໄດ້ບັນທຶກ ກ່ຽວກັບທ່າທີ ຂອງ ເກົາຫລີເໜືອ ທີ່ໄດ້ບ໋ອຍຄອດ ຫລືຖອນໂຕ ຈາກການ ເຈຣະຈາ ຂອງນາໆຊາດໃນຣະຫວ່າງ ທີ່ທ່ານ ໄດ້ພົບປະ ກັບ ຣັຖມຸນຕຣີ ການຕ່າງປະເທດ ເກົາຫລີເໜືອ ໃນມື້ວານນີ້ ລຸນຫລັງ ການພົບປະ ທ່ານ LAVROV ກ່າວຕໍ່ ພວກນັກຂ່າວວ່າທ່ານບໍ່ຄາດວ່າ ຈະມີ ຄວາມກ້າວໜ້າ ເກີດຂຶ້ນ ຢ່າງວ່ອງໄວ ກ່ຽວກັບ ບັນຫາຂັດແຍ້ງ ດັ່ງກ່າວນີ້ ລາຍງານຂ່າວ ແຈ້ງວ່າ ນອກນັ້ນ ທ່ານ LAVROV ຍັງໄດ້ໃຫ້ການ ຢືນຢັນ ອີກເທື່ອນຶ່ງ ກ່ຽວກັບ ທ່າທີ ຂອງຣັດເຊັຽ ໃນການ ລົງໂທດຄັ້ງໃໝ່ ຂອງອົງການ ສະຫະ ປະຊາຊາດ ຕໍ່ ເກົາຫລີເໜືອ ທ່ານ LAVROV ແມ່ນເຈົ້າໜ້າທີ່ ຂັ້ນສູງ ຄົນທຳອິດ ທີ່ໄດ້ ເດີນທາງ ໄປຢ້ຽມຢາມ ເກົາຫລີເໜືອນັບແຕ່ ພຽງຢາງ ໄດ້ປະກາດ ໃນຕົ້ນ ເດືອນນີ້ວ່າ ຕົນໄດ້ຖອນໂຕ ອອກຈາກ ການເຈຣະຈາແລະຈະເລີ້ມ ໂຄງການ ຜລິດ ທາດປລູໂຕນຽມ ທີ່ສາມາດ ນຳໄປສ້າງ ອາວຸດໄດ້ນັ້ນຄືນໃໝ່ ນາຍົກ ຣັຖມຸນຕຣີໄທ ທ່ານ ອະພິຊິດ ເວດຊາຊີວະ ໄດ້ຍົກເລີກພາວະສຸກເສີນ ແລະສະແດງ ຄວາມຫວັງ ກ່ຽວກັບ ການສ້າງ ຄວາມປອງດອງຊາດ ລຸນຫລັງທີ່ໄດ້ມີ ການປະ ທ້ວງ ຕໍ່ຕ້ານຣັຖບານ ຢ່າງຮຸນແຮງ ທ່ານອະພິຊິດ ກ່າວຕໍ່ກອງປະຊຸມ ນັດພິເສດ ຂອງສະພາ ແຫ່ງຊາດ ໃນວັນສຸກ ມື້ນີ້ວ່າ ພາວະສຸກເສີນໄດ້ມີການຍົກເລີກ ເພື່ອສະແດງ ໃຫ້ໂລກ ເຫັນວ່າ ປະເທດໄທ ໄດ້ກັບຄືນ ເຂົ້າສູ່ສະພາບ ປົກກະຕິແລ້ວ ທ່ານກ່າວວ່າ ການເຄື່ອນໄຫວ ທີ່ວ່ານີ້ ໄດ້ມີຂຶ້ນເພື່ອຊອກ ສແວງຫາ ຊ່ອງທາງ ແກ້ໄຂ ວິກິຕການ ທາງດ້ານ ການເມືອງ ໃນໄທ ທີ່ຍັງດຳເນີນຢູ່ຕໍ່ມາ ແລະໃຫ້ ປະເທດໄທ ກ້າວໄປ ຂ້າງໜ້າ ແຕ່ແນວໃດ ກໍຕາມທ່ານອະພິຊິດ ເວົ້າວ່າ ທະຫານ ຍັງຈະສືບຕໍ່ ປະຈຳການ ຢູ່ຕາມ ຈຸດຕ່າງໆ ຂະນະທີ່ພວກປະທ້ວງ ຕໍ່ຕ້ານ ຣັຖບານ ກ່າວວ່າ ຕົນມີແຜນການ ທີ່ຈະຈັດ ການໂຮມຊຸມນຸມຢ່າງສັນຕິຂຶ້ນ ທີ່ບາງກອກ ໄທ ໄດ້ປະກາດ ພາວະ ສຸກເສີນ ໃນວັນທີ 12 ເດືອນນີ້ລຸນຫຼັງ ການກໍ່ ຈະລາຈົນ ແລະການ ປະທ້ວງ ທະວີ ຄວາມຮ້າຍແຮງຂຶ້ນ ໃນຈຸດສຸດຍອດນັ້ນ ການປະທະກັນ ຢ່າງຮຸນແຮງ ທີ່ບາງກອກ ເຮັດໃຫ້ມີ ຜູ້ເສັຽຊີວິດ 2 ຄົນແລະບາດເຈັບ ອີກຫລາຍກວ່າ 100 ຄົນ ຕຳຣວດ ອີຣັກ ກ່າວວ່າ ການໂຈມຕີ ດ້ວຍຣະເບີດ ສະລະຊີບ 2 ຄັ້ງທີ່ນະຄອນຫຼວງ ແບັກແດັດ ໃນມື້ນີ້ ເຮັດໃຫ້ ມີຜູ້ເສັຽຊີວິດ ຢ່າງນ້ອຍ 60 ຄົນແລະໄດ້ຮັບ ບາດເຈັບ ຫລາຍກວ່າ 100 ຄົນ ຊຶ່ງໄດ້ ເພີ້ມໃສ່ ຄວາມຮຸນແຮງ ທີ່ໄດ້ທະວີຂຶ້ນ ຢູ່ໃນອີຣັກ ເມື່ອໄວໆມານີ້ ເຈົ້າໜ້າທີ່ ກ່າວວ່າ ການໂຈມຕີດ້ວຍຣະເບີດ ສະລະຊີບ ທັງ 2 ຄັ້ງ ໄດ້ມີຂຶ້ນ ທີ່ໂບດສັກສິດ ຂອງສາສນາ ອິສລາມນິກາຍ ຊີໄອທ໌ ແຫ່ງນຶ່ງ ທີ່ຄຸມ KAZIMIYAH ໃນມື້ວານນີ້ ການໂຈມຕີ ດ້ວຍຣະເບີດສະລະຊີບ 2 ຄັ້ງ ໃນອີຣັກ ເຮັດໃຫ້ ມີຜູ້ເສັຽຊີວິດ ຢ່າງນ້ອຍ 78 ຄົນຊຶ່ງເປັນມື້ນຶ່ງ ທີ່ມີການ ກໍ່ຄວາມ ຮຸນແຮງ ຮ້າຍແຮງ ທີ່ສຸດ ຢູ່ໃນອີຣັກ ພາຍໃນໄລຍະ ນຶ່ງປີກວ່າໆ ການໂຈມຕີ ຮ້າຍແຮງສຸດ ເຮັດໃຫ້ ມີຜູ້ເສັຽຊີວິດ 47 ຄົນທີ່ແຂວງ DIYALA ຫຼາຍໆຄົນ ເປັນພວກ ສແວງບຸນ ຊາວອີຣ່ານ ທີ່ນັບຖື ສາສນາ ອິສລາມນິກາຍຊີໄອທ໌ ອົງການຂ່າວ ເອພີ ລາຍງານວ່າ ອີງຕາມ ການນັບ ຂອງຣັຖບານອີຣັກແລ້ວ ມີຊາວ ອີຣັກ ເສັຽຊີວິດ ຫຼາຍກວ່າ 87 ພັນຄົນ ໃນຄວາມ ຮຸນແຮງເລີ້ມແຕ່ ປີ 2005 ເປັນຕົ້ນມາ ເຮົາຍັງມີຂ່າວອື່ນໆອີກ ເຊີນຟັງລາຍລະອຽດໄດ້ ໂດຍຄລິກບ່ອນສຽງ